**Jelgavas novada pašvaldības 2024. gada \_\_\_.\_\_\_\_\_\_\_ saistošo noteikumu Nr. \_\_\_ "Par reklāmas un citu informatīvo materiālu izvietošanu publiskās vietās vai vietās, kas vērstas pret publisku vietu Jelgavas novadā" paskaidrojuma raksts**

|  |  |
| --- | --- |
| Paskaidrojuma raksta  sadaļas | Norādāmā informācija |
| 1.Mērķis un nepieciešamības pamatojums | Saistošo noteikumu izdošanas mērķis ir ir veidot harmoniski attīstītu Jelgavas novada vidi, respektējot konkrētās teritorijas apbūves un ainavas raksturu un mērogu.  Saistošie noteikumi izdoti saskaņā ar Ministru kabineta 2012.gada 30.oktobra noteikumu Nr. 732 "[Kārtība, kādā saņemama atļauja reklāmas izvietošanai publiskās vietās vai vietās, kas vērstas pret publisku vietu](https://likumi.lv/ta/id/252464-kartiba-kada-sanemama-atlauja-reklamas-izvietosanai-publiskas-vietas-vai-vietas-kas-verstas-pret-publisku-vietu)" 45.punktu, lai noteiktu kārtību, kādā veicama reklāmas vai reklāmas objektu izvietošanas uzraudzība un kontrole.  Atbilstoši Pašvaldību likuma 45. panta otrās daļas 4. punktam ar saistošajiem noteikumiem tiek noteikti administratīvie sodi par saistošo noteikumu neievērošanu, lai mazinātu reklāmas objektu izvietošanu bez pašvaldības atļaujas un nodevas samaksas, lai veicinātu reklāmas izvietošanas principu ievērošanu un reklāmas uzturēšanu tehniski drošā un vizuāli labā stāvoklī, kā arī nodrošinātu reklāmas un reklāmas objektu demontāžu. |
| 2. Fiskālā ietekme uz pašvaldības budžetu | Saistošiem noteikumiem nav būtiskas ietekmes uz pašvaldības budžetu, tomēr, par atļaujas saņemšanu reklāmas izvietošanai maksājama pašvaldības nodeva, palielināsies Jelgavas novada pašvaldības budžeta ieņēmumi par 600 (*seši simti euro, 00 centi*) EUR. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Saistošo noteikumu regulējums attiecas uz personām, kas vēlas izvietot reklāmu vai reklāmas objektu Jelgavas novada administratīvajā teritorijā.  Saistošie noteikumi nerada ietekmi uz vidi un iedzīvotāju veselību. Plānota pozitīva ietekme uz uzņēmējdarbības vidi. |
| 4. Ietekme uz administratīvajām procedūrām un to izmaksām | Saistošie noteikumi paredz, ka noteikumu izpildi kontrolē Jelgavas novada Būvvalde un Jelgavas novada Pašvaldības policijas amatpersonas. Administratīvā pārkāpuma procesu līdz administratīvā pārkāpuma lietas izskatīšanai veic Jelgavas novada Pašvaldības policijas amatpersonas. Administratīvā pārkāpuma lietu izskata Jelgavas novada pašvaldības Administratīvā komisija. |
| 5. Ietekme uz pašvaldības funkcijām un cilvēkresursiem | Saistošo noteikumu izpilde tiks nodrošināta ar esošajiem pašvaldības resursiem. |
| 6. Informācija par izpildes nodrošināšanu | Saistošo noteikumu izpildi nodrošina Jelgavas novada Būvvalde. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi izstrādāti un paredz tikai to, kas nepieciešams iecerētā mērķa sasniegšanai. |
| 8. Izstrādes gaitā veiktās konsultācijas ar privātpersonām un institūcijām | Atbilstoši Pašvaldību likuma 46. panta trešajai daļai, lai informētu sabiedrību par saistošo noteikumu projektu un sniegtu iespēju izteikt viedokli, saistošo noteikumu projekts tika publicēts Jelgavas novada pašvaldības tīmekļvietnē www.jelgavasnovads.lv. Periods viedokļa izteikšanai noteikts divas nedēļas no publicēšanas dienas. Laiks viedokļa izteikšanai bija noteikts no 2024. gada 5.jūlija līdz 19.jūlijam.  Publicēšanas laikā par saistošo noteikumu projektu (tika/netika) saņemti iedzīvotāju viedokļi. |

Domes priekšsēdētāja p.i. I.Vītola